સૂત્રોએ જણાવ્યું હતું કે આશરે રૂ.૬ લાખ બેગમાં ભરેલા હતા. અગાઉથી જ કોઇએ રેકી કરી હોઇ શકે તેમજ કોઇ જાણભેદુએ બાતમી આપી હોઇ શકે તેવી શંકા પોલીસ સેવી રહી છે. ઘટનાની ક્રાઇમ બ્રાન્ચને પણ જાણ કરાતાં તેઓએ પણ તપાસ શરૂ કરી હતી. તત્કાલીન પોલીસ કમિશનર શિવાનંદ ઝા દ્વારા દિવાળીના તહેવારોને લઇ ખાસ ભીડભાડ, બસ સ્ટેન્ડ, બેન્ક તેમજ આંગડિયા પેઢી પર ખાસ વોચ રાખવા અને પેટ્રોલિંગના આદેશ આપ્યા હતા છતાં પોલીસના નાક નીચે જ લૂંટનો બનાવ બનવા પામ્યો છે, જેથી પોલીસની કામગીરી પર સવાલો ઊભા થયા છે.